stanford-oval/wikipedia huggingface dataset:
ČSD M290.0

| M290> 0 |
| --- | --- |
 M290.002
Perustiedot
Tyyppi:  pikajuna
Liikennöitsijä:  Tšekkoslovakian valtion rautatiet (ČSD)
Valmistaja:  Závody Tatra a.s., Kopřivnice,  Tšekkoslovakia
Lukumäärä:  2
Valmistusvuodet:  1936
Romutettu:  1
Museoitu:  1
Numerointi:  M290.001 ja M290.002
Lempinimi:  Slovenská strela (Slovakian luoti)
Tekniset tiedot
Huippunopeus:  145 km/h
Paino:  36 t
Pituus:  25 100 mm
Leveys:  2 850 mm
Korkeus:  3 665 mm
Pyörästö:  (1A)´(A1)´
Vaihteisto:  sähkömekaaninen voimansiirto
Moottori:  2 × Tatran bensiinimoottori
Moottorin teho:  2 × 128 kW
ČSD M290.0 oli Tšekkoslovakian valtion rautateiden (ČSD) käyttämä moottorijuna, joka tunnetaan paremmin nimellä Slovenská strela (Slovakian luoti). Mallin suunnittelusta ja valmistuksesta vastasi Ringhoffer-Tatra. Tatran junasta käyttämä mallinimi on T68.
Suunnittelu

Päätös nopeiden junien kehittämisestä tuli Tšekkoslovakian liikenneministeriön taholta. Tarkoituksena oli Prahan ja Bratislavan välisen liikenneyhteyden parantaminen. Vuonna 1934 Ringhoffer ja samaan konserniin kuulunut Tatra esittivät yhteisen ehdotuksensa, jossa akseliväli oli 18,5 metriä, omamassa 36 tonnia ja kokonaismassa 42,58 tonnia. Rakenne oli suhteellisen kevyt. Kilpailevista vaihtoehdoista se erosi siten että se koostui vain yhdestä vaunusta; kilpailijoiden ratkaisuissa oli erillinen veturi ja vaunu. 17. toukokuuta 1934 ČSD jätti tilauksen kahdesta junasta.
Projektia vetämään asetettiin Tatran autonsuunnittelijana tunnettu Hans Ledwinka. Hänen tiimiinsä kuuluivat lujuuslaskelmista vastannut insinööri Aurel Erdős, insinööri Woller sekä sähkömekaanisen voimansiirron suunnittelusta vastannut Josef Sousedík Ringhofferilta. Junan sisustuksen ja värityksen suunnitteli Vladimir Grégr. Keulalle asetettiin Tšekkoslovakian vaakunaa muistuttava kohokuvio, jonka oli muotoillut kuvanveistäjä Nušl.
Sopivaa aerodynaamista muotoa haettiin sotatieteellisen instituutin tuulitunnelissa tehdyissä testeissä. Vaunun lujuuden varmistamiseksi tehtiin perusteellisia kuormituskokeita, jotka jatkuivat tammikuulle 1936. Ensimmäisellä, tuolloin vielä keskeneräinen yksilöllä tehtiin ajokokeita, joissa vaunun dieselmoottorit havaittiin aivan liian meluisiksi. Tämän pohjalta päädyttiin radikaaliin ratkaisuun; moottorit päätettiin korvata bensiinikäyttöisillä. Tarvittavat muutostyöt tehtiin kiireellisesti muutaman viikon sisällä.
Teknisiä tietoja

Junan kummassakin päässä oli telit joiden akselivälit olivat 4 150 mm. Telien välinen etäisyys oli 18 500 mm. Junassa oli Knorrin paineilmajarrut. Pyörät olivat taotut ja niiden sisäpuolille oli muotoiltu jarrurummut. Akseleilla oli SKF:n vierintälaakerit. Akselit oli varustettu lehtijousin. Kantavat rakenteet koostuivat ohutseinäisistä neliö- ja ympyräprofiiliputkista ja korin liitoksissa oli sovellettu sähköhitsausta.
Vesijäähdytteiset moottorit oli sijoitettu rinnakkain ja niiden pakokaasut oli johdettu katolle.
Junan kenties mielenkiintoisin tekninen yksityiskohta oli Sousedíkin suunnittelema ja patentoima voimansiirto. Generaattori oli rakennettu tavallisesta poiketen siten että polttomoottorilta irrotuskytkimen kautta kulkeva akseli pyöritti staattoria. Tästä syntyvällä sähkövirralla käytettiin sähkömoottoria, joka välitti momentin vaihteiston kautta vetoakselille. Samalla akselilla oli kuitenkin myös generaattorin roottori.
Järjestelmä toimi siten, että polttomoottorin alkaessa tuottaa sähköä ja sähkömoottorin pyörittäessä generaattorin roottoria, generaattorin kuorma pieneni, sillä tällöin roottorin ja staattorin suhteellinen kierrosnopeusero pieneni. Lisäämällä sähkömoottorin kuormaa generaattorin vastus kasvoi, ja siinä syntyvä sähkömagneettinen kenttä pyrki kiihdyttämään roottorin akselin pyörimisnopeutta. Näin ollen momentti välittyi voimansiirtoakselille kahta kautta. Sähkömoottorin akselilla oli vapaakytkin, joten vedon voi kytkeä pois päältä katkaisemalla virran sähkömoottorista. Vetävän akselin vetopyörästössä oli kartiohammaspyörästö, jossa oli paineilmakäyttöinen suunnanvaihtaja. Testien jälkeen juniin päätettiin asentaa turvallisuuden parantamiseksi kuolleen miehen kytkimet, jotka hätätilanteessa sammuttivat moottorit ja kytkivät jarrut päälle.
Voimansiirron mekaaninen hyötysuhde oli voimansiirtoakselin kierrosnopeudella 440 1/min 82,5 prosenttia ja nopeudella 1260 1/min 94 prosenttia. Moottorin kierrosnopeus pysyi tällöin samalla tasolla, 1320 1/min. Juna pystyi kiihtymään kolmessa minuutissa ja 4,4 kilometrin matkalla 130 km/h nopeuteen.
Vaunun lämmitys toimi koksilla. Keskellä oli keittiö jossa oli sähköliesi, jääkaappi sekä ulkopuolisella virtalähteellä toimiva lämminvesivaraaja.
Käyttöhistoria

Junat oli alun perin tarkoitus luovuttaa jo vuonna 1935, mutta ne myöhästyivät aikataulustaan seuraavalle vuodelle pitkiksi venyneiden lujuuslaskentojen tähden. Molemmat yksilöt luovutettiin ČSD:lle 28. helmikuuta 1936, jolloin ne aloittivat säännöllisen liikennöinnin Bratislavaan.
Prahan ja Bratislavan välisen rataosuuden pituus on 397 kilometriä, ja nopein höyrykäyttöinen juna Balkan Express, kulki sen keskimäärin 351 minuutissa kolmella pysähdyksellä. Slovakian luoti kulki välin 260,5 minuutissa yhdellä pysähdyksellä Brnossa. Rautatietä parantamalla aikaa arvioitiin voitavan lyhentää 240 minuuttiin.
Toisen maailmansodan puhjettua junat jäivät pois käytöstä. Sodan jälkeen rautatiekalustoa haluttiin yhtenäistää, ja malli ei palannut säännölliseen liikenteeseen. Niitä käytettiin erilaisten valtuuskuntien matkoihin, muun muassa Nürnbergin oikeudenkäyntiin matkustettaessa sekä paikallisliikenteen käyttöön. M290.001 jäi pois liikenteestä 1953 ja M290.002 vuonna 1960. Jälkimmäinen saatiin pelastettua Tatran museoon Kopřivniceen. Junan kunnostamisesta liikennöintikelpoiseksi on ollut keskusteluja, mutta toistaiseksi tuloksetta.
Nimi Slovenská strela on otettu uudelleen käyttöön Prahan ja Bratislavan välillä liikennöivissä Pendolino ETR 680 -junissa.
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia ja teknisiä tietoja (tšekiksi)
Kuvia ja teknisiä tietoja; myös kuvaus voimansiirtojärjestelystä (englanniksi) (Arkistoitu – Internet Archive)
ČSD M290.0:n teli.
ČSD M290.0:n mainos.
873

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Viikingit riehuivat Dorestadissa, Hollannissa
Kuolleita

Ecgberht I, Northumbrian kuningas
Ivar Luuton, tanskalainen viikinkipäällikkö
74

| --- | --- |
Vuosisadat: 100-luku eaa. · I vuosisata eaa. · I vuosisata · 100-luku · 200-luku
Vuosikymmenet: I vuosikymmen eaa. · I vuosikymmen · 10-luku · 20-luku · 30-luku 40-luku · 50-luku · 60-luku · 70-luku · 80-luku · 90-luku · 100-luku
Vuodet: 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. 2 eaa. · 1 eaa. · 1 · 2 · 3 · 4 · 5 · 6 · 7 · 8 · 9 10 · 11 · 12 · 13 · 14 · 15 · 16 · 17 · 18 · 19 20 · 21 · 22 · 23 · 24 · 25 · 26 · 27 · 28 · 29 30 · 31 · 32 · 33 · 34 · 35 · 36 · 37 · 38 · 39 40 · 41 · 42 · 43 · 44 · 45 · 46 · 47 · 48 · 49 50 · 51 · 52 · 53 · 54 · 55 · 56 · 57 · 58 · 59 60 · 61 · 62 · 63 · 64 · 65 · 66 · 67 · 68 · 69 70 · 71 · 72 · 73 · 74 · 75 · 76 · 77 · 78 · 79 80 · 81 · 82 · 83 · 84 · 85 · 86 · 87 · 88 · 89 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109
Tapahtumia

Viimeisin nuolenpääkirjoituksella kirjoitettu taulu on ajoitettu tälle vuodelle.
850

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Syntyneitä

Seiwa, Japanin keisari
Harald Kaunotukka, Norjan kuningas
77 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
872

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Harald Kaunotukka julistautuu Norjan kuninkaaksi
Kuolleita

14. joulukuuta: Hadrianus II, paavi
113 (luku)

| --- | --- |
Luonnolliset luvut
113 ← 110 111 112 113 114 115 116 117 118 119 →
Kardinaaliluku: satakolmetoista
Järjestysluku: sadaskolmastoista
Tekijät: 1, 113
Alkutekijät:  113

Roomalainen numero: CXIII
Binääriluku: 1110001
Oktaaliluku: 161
Duodesimaaliluku: 95
Heksadesimaaliluku: 71
Vigesimaaliluku: 5D
113 (satakolmetoista) on luonnollinen luku, jota edeltää luku 112 ja seuraa luku 114.
Matematiikassa

113 on alkuluku.
113 on Sophie Germainin alkuluku, koska  2\cdot 113+1 eli 227 on myös alkuluku.
113 on Pythagoraan alkuluku, koska  113=4\cdot 28+1.
113 on 109:n alkulukuserkku.
113:sta on pidempi matka seuraavaan alkulukuun (127:ään) kuin mistään pienemmästä alkuluvusta sitä seuraavaan alkulukuun. 113 on myös suurin tunnettu alkuluku, jolla tämä väli on suurempi kuin luvun neliöjuuri.
113 on toinen alkuluku takaperin kymmenjärjestelmässä (311) ja binäärijärjestelmässä (10001112 eli 71).
113:n numeroiden muutkin permutaatiot (131 ja 311) ovat alkulukuja.
113 on pienin luku, josta saadaan tasan neljä alkulukua poistamalla siitä numeroita alusta, lopusta, molemmista tai ei kummastakaan: 3, 11, 13 ja 113.
113 on keskitetty neliöluku, koska se on kahden peräkkäisen neliöluvun summa:  7^{2}+8^{2}.
113 on palindromi oktaalijärjestelmässä (1618).
{\frac {355}{113}} on piin likiarvo seitsemän merkitsevän numeron tarkkuudella.
Yhtälön  a^{2}+b^{3}=c^{7}, jossa a, b ja c ovat positiivisia kokonaislukuja, ainoa ratkaisu saadaan c:n arvolla 113.
Luonnontieteissä

Alkuaineiden jaksollisessa järjestelmässä 113 on nihoniumin järjestysluku.
Indium-113 on indiumin vakaa isotooppi.
Osmium-189 on osmiumin vakaa isotooppi, jonka neutroniluku on 113.
113 Amalthea on asteroidi.
Muissa yhteyksissä

113 on ranskalainen yhtye.
113 on suomalaisen virsikirjan virsi: "Oi Pyhä Henki, vahvista".
ui-113 on Netflixin virhekoodi, jonka mukaan käytettävä verkko estää laitetta yhdistämästä Netflixiin.
113 on Kelan erityiskorvattavien lääkkeiden korvausnumero, jolla korvataan älyllisesti kehitysvammaisilla esiintyvien käyttäytymisen häiriöiden hoitoon käytettäviä lääkkeitä.
113 on suomenkielisen Raamatun psalmi: "Herra on suuri ja armollinen".
CR113 oli Scanian ensimmäisenä markkinoille tuoma etanolikäyttöinen kaupunkibussi.
Aiheesta muualla

Kuvia tai muita tiedostoja aiheesta 113 (luku) Wikimedia Commonsissa
1564

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Habsburgien sukuun kuuluva Maksimilian II nousi Saksan keisariksi Kaarle V:n veljen Ferdinand I:n seuraajana.
Filippiinit liitettiin Espanjan kuningaskuntaan.
Syntyneitä

15. helmikuuta – Galileo Galilei, italialainen astronomi, matemaatikko ja fyysikko.
huhtikuu - William Shakespeare, englantilainen näytelmäkirjailija
Kuolleita

18. helmikuuta – Michelangelo, italialainen taidemaalari, kuvanveistäjä, arkkitehti ja runoilija.
Jean Calvin
ZNKR iaidō Suomessa

ZNKR (Zen Nihon kendō renmei, jap. 全日本剣道連盟) iaidō on Japanin kendoliiton alaisuudessa harjoiteltava nykyaikainen budōlaji, jossa harjoitellaan miekan vetoa tupesta. ZNKR (Zen Nihon Kendo Renmei) iaidōn (aikaisemmin seitei kata) kehitti tarkoitukseen koottu valiokunta Japanin kendoliitossa (ZNKR) 1960- ja 1970-luvuilla. Alkuperäisenä tarkoituksena oli tuottaa normisto, jota voitaisiin käyttää sekä kansallisesti että kansainvälisesti graduointeihin. Tavoitteena oli luoda yhtenäinen pohja, joka yhdistäisi perinteiset miekkakoulut eli ns. koryūt ja laajentaisi Kendoliiton tarjontaa. Taustastaan huolimatta ZNKR iaidō on avoin kaikille.
ZNKR iaidōn historia Suomessa

Zen Nihon Kendo Renmei eli ZNKR iaidoa on harrastettu Suomessa lähinnä aikido-senseiden leireillä 1970-luvulta alkaen. Toshikazu Ichimura (aikido 6.dan shihan, iaido 6.dan renshi) sensei tiettävästi esitti ensimmäisenä Suomessa iaidōa aikidoleirillä Pietarsaaressa toukokuussa 1971. 1980-luvun alussa tehtiin yhteistyötä ruotsalaisten iaido-harrastajien kanssa ja tällöin esim leireillä harjoiteltiin sekä ZNKR-iaidōa että MSR-iaidōa. Suomessa Aikido ja iaido piireissä harjoiteltu ZNKR-iaidōn harjoittelu hiipui vähitellen ja vuonna 1986 pääasiallisesti harjoiteltiin Musō Shinden-ryūtä. Tällöin iaidon pääopettajaksi tuli Takada Gakudo-sensei.
Lajia on 1990-luvulla pidetty yllä pääasiallisesti Ki-Ken-Tai-Icchi (KKTI) dōjōlla, Helsingissä Mikko Salosen ponnistusten avulla. Vuonna 1997 pidettiin Porin Jazz-kendoleirillä kendōn lisäksi myös ZNKR iaidō ja jodō leirit. Opettajana toimi tuolloin Takao Momiyama-sensei, 5. dan iaidō, 5. dan jodō, 5. dan kendō.. Vuonna 1999, José Martinez-Abarca (tuolloin 4.dan, nyt 31.10.2007 ZNKR iaidō 5.dan) muutti Suomeen ja liittyi KKTI ry:hyn, jossa hän alkoi vastata iaido-harjoituksista. Vuonna 2000 Suomen kendoseurojen keskusliitto engl. Finnish Kendo Association, (FKA) otti iaidōn virallisesti lajivalikoimaansa ja liiton hallitukseen valittiin iaidō-vastaava. Kun kendon kyu-graduointisäännökset uudistettiin, niihin lisättiin myös iaidō-graduointisäännökset. Ensimmäiset graduoinnit pidettiin joulukuussa 2000 Helsingissä.
Suomen kendoseurojen keskusliiton (FKA:n) ZNKR iaidō vastaavat

| Kausi | Nimi | Kendoseura | Kaupunki |
| --- | --- | --- | --- |
| 2000-2007 | José Martinez-Abarca | KKTI (1999-2006), Leppävaaran Budoseura (2007- ) | Espoo |
| 2008-2010 | Jukka Uusisalo | Porin kendoseura Dai kuma Ken Kai | Pori |
| 2011-2013 | Paulus Artimo | Leppävaaran Budoseura | Espoo |
| 2014-2016 | Pasi Rupponen | Helsingin Kendoseura Ki-Ken-Tai-Icchi | Helsinki |
| 2017-2018 | Paulus Artimo | Leppävaaran Budoseura | Espoo |
| 2019- | Richard Raurala | Helsingin Kendoseura Ki-Ken-Tai-Icchi | Helsinki |
Euroopan kendoliiton (EKF) järjestämät ZNKR iaidōn Euroopan-mestaruuskisat

Vuosittain järjestettävät iaidōn euroopanmestaruuskilpailut (engl. European Iaido Championships, EIC) ovat suurin kansainvälinen iaidō-kilpailu, sillä lajissa ei ole maailmanmestaruuskilpailuja. Iaidōn euroopan-mestaruuskilpailuissa otellaan Japanin kendō-liiton ZNKR iaidōssa (jap. 全日本剣道連盟, Zen Nihon Kendō Renmei). Kilpailut järjestetään Euroopan kendō-liiton (engl. European Kendō Federation, EKF) alaisuudessa ja niitä tukevat sekä Japanin kendō-liitto että kansainvälinen kendō-liitto (engl. International Kendō Federation, FIK). Usempipäiväinen kilpailu jakaantuu yksilö- ja joukkueturnauksiin. Kilpailuihin osallistuminen on rajattu virallisten kansallisten liitojen nimeämiin maajoukkueisiin.
Suomen kendoseurojen keskusliiton kotisivut

Suomen Kendoseurojen Keskusliitto / Finnish Kendo Association
Suomalaiset kendoseurat joissa voi harjoitella ZNKR iaidōa

Espoo: Leppävaaran Budoseura Ry.
Helsinki: Ki-Ken-Tai-Icchi Ry. (Arkistoitu – Internet Archive)
Helsinki: Vuosaaren Viikingit ry/ Budoviikingit (Arkistoitu – Internet Archive)
Pori: Porin kendoseura Dai Kuma Ken Kai Ry. (Arkistoitu – Internet Archive)
Hämeenlinna: Hämeenlinnan kendoseura Joo Ken Kai Ry. (Arkistoitu – Internet Archive)
Tampere: Seigikai Ry.
Savonlinna: Savonlinnan Aikidoseura masurawo ry (Arkistoitu – Internet Archive)
Seinäjoki: Sei Shin Ken Kai ry
Lappeenranta: Ichikawai
Kouvola: Kouvolan Budoseura Kaigara ry.
Kotka: Kotkan kendoseura Gu Do Ken Kai.
Jyväskylä:  Ryûtôkai ry
Nurmijärvi: Aikidoseura Kaiten ry
Kuopio: Kuopion kendoseura Sho Ken Kai ry
Aiheesta muualla

Tengun eli Suomen kendoseurojen keskusliiton jäsenlehden numeroarkisto (Arkistoitu – Internet Archive)
851

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Vanhin tunnettu maininta Andamaaneista.
A Comarca da Sertã

A Comarca da Sertã
A Comarca da Sertã on portugalilainen Sertãssa viikoittain julkaistava paikallislehti. Lehden ensimmäinen numero ilmestyi 9. toukokuuta 1936.
Lehteä johtaa João Miguel ja sen omistaa Verde Press - Edições, Lda.
155 mm (kaliiperi)

155 mm M107, M795 ja M483A1 -projektiilit
155 mm on Naton standardisoima tykistön ammusten kaliiperi. Sitä käytetään laajasti ympäri maailmaa erilaisissa tykistöaseissa.
Historia

155 mm -kaliiperi kehitettiin Ranskassa. Sitä käytettiin ensimmäistä kertaa laajasti ensimmäisessä maailmansodassa ja siitä tuli suosittu ympärysvalloissa. Yhdysvallat otti kaliiperin käyttöönsä ja sitä käytettiin paljon toisessa maailmansodassa. Sodan jälkeen juuri perustettu sotilasliitto Nato otti 155 mm:n kenttätykistön standardikseen. Tykistöammusten Stanag-standardin numero on 4425. Nykyään kaliiperi on erittäin yleinen ja sillä on valmistettu laajasti erilaisia ammuksia.
Kaliiperi on ollut esillä Venäjän hyökättyä Ukrainaan, sillä sodassa on kulunut valtavia määriä tykistöammuksia. Länsimaiden Ukrainaan toimittamat kenttätykit ovat pääsääntöisesti kaliiperiltaan 155 mm ja niiden ammuksia on toimitettu miljoonia. Ammusten nopeasti suureksi kasvaneen kysynnän takia ammusten saatavuudessa on ollut ongelmia ja tuotantokapasiteettia on alettu kasvattamaan paljon länsimaissa.
155 mm:ä käytetään myös länsimaiden ulkopuolella, esimerkiksi nykyään Kiinassa. Venäjä käyttää kaliipereita 122 mm, 130 mm ja 152 mm, joita on käytetty Suomessakin.
Tekniikka

155 mm:n kranaatti on nimensä mukaisesti halkaisijaltaan 155 millimetriä (15,5 cm). Se on tavanomaisesti noin 60 cm pitkä ja painaa noin 45 kilogrammaa. Ampumakuntoinen kokoonpano koostuu kärkeen kiinnitettävästä sytyttimesta, itse projektiilista (yleensä kranaatti), sekä perään lisättävästä erillisestä liike-energian antavasta propellanttipanoksesta ja sen sytyttävästä nallista.
Kaliiperilla on tehty valtava määrä erilaisia ammuksia kaikenlaisiin käyttötarkoituksiin. Yleisimpiä ovat perinteiset tykistön sirpalekranaatit. Kehittyneimpiä nykyaikaisia, täsmäohjattuja ammuksia voidaan ohjata ilmassa, mikä tekee niistä hyvin tarkkoja. Joissakin ammuksissa on esimerkiksi pieni rakettimoottori, jota käyttämällä kantama voi kasvaa huomattavasti.
Suomessa

Suuri osa Suomen kenttätykistön tykeistä on nykyään kaliiperiltaan 155 mm. Aiemmin käytössä oli paljon venäläisiä aseita ja kaliipereita. 155 mm:n tykistöön kuuluu K9 Thunder -telahaupitseja sekä 155 K 83- ja 155 K 98 -kenttätykkejä. Ainakin Nammo Lapua valmistaa 155 mm:n ammuksia Suomessa.
M107-projektiili syötetään M777-kenttätykkiin, minkä jälkeen pussiin tai muuhun säiliöön pakattu propellantti laitetaan perään